cyanic-selkie/wikianc huggingface dataset:
Primera Guerra Mundial
A Primera Guerra Mundial estió un conflicto armau a escala mundial desarrollau entre 1914 y 1918. Orichinau en Europa, por a rivalidat entre as potencias imperialistas, se transformo en o primero en cubrir mas d'a mitat d'o planeta. Estió en o suyo momento o conflicto mas sangriento d'a historia. Antis d'a Segunda Guerra Mundial, ista Guerra gosaba decir-se Gran Guerra u Guerra d'as Guerras.
Encomienzamiento
O 28 de chunio de 1914 un terrorista serbio de Bosnia-Herzegovina fació un atentau en Sarajevo en o que murió prencipe hereu de l'Imperio Austrohongaro. Austria-Hongría adrezó un ultimatum a Serbia, y li declaró a guerra o 27 de chuliol. l'Imperio Ruso refirmó a Serbia y encomenzó a primera Guerra Mundial. Entre o 28 de chuliol y o 4 d'agosto entroron en guerra Austria-Hongría y Alemanya contra Serbia, Rusia, Francia y Gran Bretanya. l'Imperio Otomán encomenzó a guerra contra Rusia o 29 d'octubre de 1914, con escenario entre os lagos Van y Urmia y a implicación d'as minorías etnicas locals (armenios, asirianos y kurdos).
Frent Balcanico
En os Balcans os serbios no resistioron que a lo prencipio, y rebloron. En noviembre de 1914 os serbios ya no controlaban Belgrado, encara que en aviento de 1914 lo recobroron. En octubre de 1915 os aliaus desembarcoron en Tesalonica y se creyó o Frent Macedonyo. O 14 d'octubre de 1915 Bulgaria entró en guerra contra Serbia (li declaró a guerra o día 15 d'octubre), con a intinción d'anexionar-se a partida de Macedonya que Serbia heba ocupau en a Primera Guerra Balcanica y continó ocupando dimpués d'a Segunda Guerra Balcanica (actual Macedonya d'o Norte). Esto fa que os serbios ya no puedan defender-sen d'os austrohongaros.
En aviento de 1915-chinero de 1916 l'exercito serbio se retiró dica Corfú a traviés d'Albania. As tropas bulgaras ocuporon a parte serbia de Macedonya y fació frent a las tropas aliadas que heban desembarcau en Tesalonica o 15 d'octubre (o Frent Macedonyo).
Dende chuliol de 1916 os serbios evacuaus en Corfú fuoron adrezaus enta o frent d'orient. O 27 de chunio de 1917 Grecia entró en guerra en o bando d'os aliaus.
O 28 d'agosto de 1916 Rumanía entró en a guerra en o bando d'os aliaus. Con Rumanía en o bando aliau, Bulgaria s'asocia a la contraofensiva d'as potencias centrals y ocupa Dobrucha d'o sud, que heba perdiu en a segunda Guerra Balcanica. En aviento os alemans prenen Bucarest.
O 29 de setiembre de 1918 se crebó o Frent Macedonyo y Bulgaria firmó un armisticio. O 3 d'octubre Ferrando de Bulgaria abdicó en Boris III.
Frent d'Europa Oriental
En chuliol-agosto de 1915 bi habió una ofensiva austriaca y alemana contra Rusia. En chunio-agosto de 1916 bi habió una ofensiva rusa en Galitzia dirichida por Alexéi Brusílov, que representó a operación mes gran de l'exercito ruso en esta guerra, con gran numero de baixas.
O 27 d'agosto de 1916 Rumanía declaró a guerra a l'Imperio Austrohongaro, entrando en guerra o 28 d'agosto en o bando d'os aliaus.
En Febrero-Marzo de 1917 esclató a Revolución rusa y en chuliol de 1917 fracasó a zaguera ofensiva rusa en o frent. O 6-8 de noviembre de 1917 esclató a Revolución d'Octubre en Rusia. Rumanía quedó sin d'aduya rusa y aislada y firmó en Focşani un armisticio o 9 d'aviento con as potencias centrals Alemanya y Austria-Hongría.
O 3 de marzo de 1918 a Rusia bolchevique firmó con as potencias centrals o tractau de Brest-Litovsk. Por o tractau de Brest-Litovsk o 3 de marzo de 1918 Rumanía se quedó de tot ya sin d'aduya rusa y as potencias centrals tornoron a atacar-la.
En abril de 1918 a Republica democratica de Moldavia proclamó a suya unión con Rumanía. O 7 de mayo se firmó o tractau de Bucarest entre Rumanía y as potencias centrals. Por o tractau de Bucarest d'o 7 de mayo de 1918 Rumanía habió de ceder Dobrucha d'o sud (cuadrilatero de Silistra) y 170 lugars d'os Carpatos a Hongría. Vlaquia siguió ocupada y ha d'abastir de trigo y petrolio a Alemanya y Austria-Hongría.
Frent d'Orient Meyo
En noviembre de 1914 l'Imperio Otomán entró en guerra en o bando d'Alemanya. En abril de 1915 os aliaus desembarcoron en os Dardanelos, encomenzando a Batalla de Gallipoli, pero no consiguioron res y a operación remató en chinero de 1916.
En abril de 1915 esclató una revuelta armenia en a rechión de Van. En chuliol de 1915 50.000 armenios plegoron t'Halepo sobrevivindo a las operacions de deportación y chenocidio de l'exercito otomán y os irregulars kurdos.
En abril de 1917 as autoridaz rusas autorizoron a los refuchiaus armenios a tornar ta Anatolia oriental. Bels 150.000 armenios se reinstaloron en a rechión de Van, a on podioron cullir una collita de trigo en verano.
Entre marzo y abril de 1918 os otomans pasoron a la ofensiva y ocuporon tot o terreno entre Van y Kars, producindo-se refluxo d'armenios ta o nord-este. En abril, a Seim de Trascaucasia proclamó a independencia, mientres os otomans abanzaban y yeran ya a man de Yerevan.
En mayo Transcaucasia se disgregó con a proclamación d'a indepencia de Cheorchia. Os armenios podioron aturar a los otomans en a batalla de Sardarabad, pero en chunio habioron de firmar en Batum un tractau en o se cedeban a los otomans a zona d'o ferrocarril entre Alexandropol y Chulfa y se veyeban obligaus a autorizar a las tropas otomanas poder cruzar territorio armenio pa acceder a Azerbaichán.
En chunio de 1918 os otomans ocuporon Azerbaichán y en agosto planteyoron a cuestión de Karabakh. Una asamblea local, con mayoría armenia refusó a unión con Azerbaichán, pero habió de ceder. O 30 d'octubre de 1918 os otomans firmoron un armisticio con os britanicos en o puerto de Mudros (isla de Lemnos). Con l'armisticio de Mudros d'o 30 d'octubre de 1918 os otomans habioron de retirar-sen a las suyas mugas de 1914, mientres as fuerzas britanicas preneban posicions en Transcaucasia.
Frent Italiano
En mayo de 1915 Italia entró en a guerra en o bando d'os aliaus. O 24-27 d'octubre de 1917 os italianos fuoron derrotaus de tot en Caporetto.
Frent Occidental
O 4 d'agosto de 1914 l'exercito alemán invadió Belchica y Luxemburgo ubrindo o frent occidental. Os alemans esconfioron a los franceses en as batallas de Lorena, Charleroi y Maubeuge y obtenioron dimpués o control de zonas industrials importants d'o este de Francia. Os britanicos intervinioron en o Frent Occidental refirmando a los franceses. En a primera batalla d'o Marne l'abance alemán fue aturau.
Plegó un inte que o frent s'estabilizó, estando escenario de grans batallas que cuasi no lo modificoron como a batalla de Verdún u a batalla d'o Somme.
O 6 d'abril de 1917 EEUU entró en guerra, lo que refirmó a posición d'os franceses y britanicos. L'abance d'os aliaus en 1918 convenció a los comandants alemans que a derrota yera inevitable y o gubierno habió de negociar un armisticio.
Fin d'a guerra
L'8 de chinero de 1918 o president Woodrow Wilson proposió os "Catorce Puntos" pa creyar uns nuevos obchectivos belicos defendibles moralment que podesen servir de base pa negociacions de paz con os Imperios Centrals. O 3 de noviembre bi habió un armisticio con Austria-Hongría, l'armisticio de Villa Giusti, que fació que s'esboldreguás l'Imperio Austrohongaro. O gubierno rumano aguardó dica o 10 de noviembre pa continar as hostilidaz en o zaguer inte. L'11 de noviembre bi habió un armisticio con Alemanya. O 15 de noviembre os rumanos invadioron Transilvania. O 28 de noviembre Bucovina, que heba estau una posesión austriaca, demandó a unión con Rumanía. O 1 d'aviento de 1918 os vlacos de Transilvania y d'Hongría se reunioron en Alba Iulia, se costituyoron en asamblea y esleyoron un Gran Consello nacional que o día 14 demandó a unión con Rumanía.
Consequencias
A Primera Guerra Mundial tenió consequencias en cuantos ambitos. Bel historiador, como Eric Hobsbawm, considera que o final d'a guerra estió o prencipio real d'o sieglo XX por a reestructuración de l'orden politico que esdevenió.
Con a trencadura d'o sistema diplomatico europeu conoixiu como Concierto europeu, as alianzas feitas por diferents estaus y os efectos d'a guerra, os estaus europeus creyoron que caleba establir una Sociedat de Nacions a on resolver os conflictos d'una forma pacifica y evitar as guerras y que a mas amillorase as condicions de vita en o mundo.
Progress
A nau Progress (en ruso Прогресс "progreso" u "desembolique") ye una nau espacial de carga desenvuelta a partir d'a nau tripulada Soyuz y que ha estau emplegada pa carriar furnimientos enta las estacions espacials Salyut, Mir y ISS dende la suya puesta en servicio en 1978.
A primera versión de Progress yera capaz de portiar 2300 kg de carga. Versions posteriors han incrementau liucherament ista capacidat.
Lavandula latifolia
L' espícol (Lavandula latifolia (Medik.) ) ye una planta d'a orden d'os Lamiales y familia Lamiaceae que ye nativa d'a rechión d'a Mediterrania occidental, dende lo centro de Portugal dica lo norte d'Italia (Liguria) a traviés d'Espanya y lo sud de Francia.
28 d'aviento
Aragón
right|thumb|250px|A cantaire d'Opera aragonesa [[Elvira de Hidalgo, qui naixió o 28 d'aviento de 1891.]]
Heraclito
Heraclito, d'o griego clasico: Ἡράκλειτος, Herákleitos, (Éfeso, Grecia, 535 aC - † Éfeso, Grecia 475 aC) estió un estió un d'os mas grans filosofos presocraticos, conoixido como "Oscuro".
Villanueva de las Peras
Villanueva de las Peras ye un municipio d'a provincia de Zamora, en a comunidat autonoma de Castiella y Leyón. A suya población ye de 127 habitants, en una superficie de 17,32 km² y una densidat de población de 7,33 hab/km².
Casarilh
Casarilh (en francés Cazarilh) ye una comuna occitana en o departamento francés d'Altos Pireneus, districto de Banyeras de Bigorra, cantón d'a Val de Varossa y rechión d'Occitania. A comuna yera parte de l'antiga provincia de Bigorra.
A suya población ye de 32 habitants (1999) en una superficie de 3,06 km², con una densidat de población de 10,46 hab/km².
Pero I de Rusia
Pero I de Rusia (ruso: Пётр I, Пётр Великий, Пётр Алексеевич) ye naixito de Moscú en 1672 y s'asentó en la cadiera reyal en 1682. O suyo reinau se caracterizó por augmentar o poder d'o estato y por unas reformas con a intención d'occidentalizar Rusia. Tresladó a capital dende Moscú dica a ciudat de Sant Petersburgo, fundata por él en a ribera d'a Mar Baltica con estilo occidental. As reformas de Per I facioron de Rusia una grant potencia, pero a occidentalización no afectó que a la nobleza, quedando os campesins, os comerciants y o clero encara ligatos a la tradición.
S'asentó en la cadiera reyal chunto con o suyo chermanastro Ivan, dimpués d'a muerte d'atro chermanastro, Fedor III. A l'inte a chirmana suya Sofia prenió a rechencia. Dica 1694 Per no tenió o poder efectivo, que yera en poder d'a suya mai mientres él estudeyaba a suya carrera militar y naval.
Bi habió un enfrentamiento entre Sofia y Per, y Per se refuchió en o Monesterio de Troitski pa escapar d'as fuerzas leyals a la suya chermana. Cuasi toz os liders seculars y relichiosos se posoron de parte d'él y o cosaco Mazeppa, tamién. Sofia fue internata en un sanatorio dentro d'o Convento de Novodevichy.
Per fue formato en Europa Occidental, on podió admirar o progreso tecnico y a potencia militar y economica d'as monarquías occidentals y d'os Países Baixos. En 1697-1698 fació viaches por a Baltica, Prusia, os Países Baixos, Anglaterra, Austria y Polonia. En 1717 vesitó Francia y de nuevo os Países Baixos. En toz ixos países reclutó tecnicos que se trayó ta Rusia. Muitos d'os suyos colaboradors directos fuoron ninviatos ta os lugars que él heba conoixito.
En 1697 consiguió desfer y esclafar una conchura de boyardos. Aproveitando que dimpués d'a batalla de Viena (1683) l'Imperio Otomán yera en crisi, fació liga con os Habsburgo y con Venecia y conquirió Azov en 1696 fendo servir a los cosacos d'o Don y os cosacos zaporizhians. En 1700 imposó a farcha occidental prohibindo as barbas y lo vestito tradicional. En o norte fació pinza a Suecia fendo liga con Dinamarca y Polonia. Os rusos fuoron derrotatos por os suecos en Narva en noviembre de 1700, pero ocuporon dimpués y conservoron Estonia y Livonia. En 1702 fació reformas en o procedimiento matrimonial. As conquiestas en a Baltica li permitioron de fundar en 1703 Sant Petersburgo. En a Batalla de Poltava (1709) as tropas de Per derrotoron a Carlos XII y los cosacos (d'o Don y zaporizhians) y esto permitió consolidar a posición de Sant Petersburgo y fer-ne a capital y centro comercial de l'Imperio Ruso. En 1710 tornó a guerra contra Suecia, que fació liga con os otomans. En 1711 creyó un senau. A penar d'a derrota en Prut en 1711 y a perduga d'Azov, os rusos se'n refacioron pronto y fustigoron a l'exercito sueco dica a Paz de Nystad. En 1716-1717 fació atro viache por Europa. Por a paz de Nystad en 1721 obtenió o reconoiximiento d'a posesión de Livonia, Estonia, Ingria y Carelia.
Per deseyaba fer de Rusia una potencia baltica y fundó en a desembocadura d'o río Neva una ciudat dedicata a Sant Per (Sant Petersburgo, 1703), on tresladó a capital de l'imperio en 1712. Creyó una flota rusa y reorganizó l'exercito. L'exercito regular yera de 100.000 hombres y asistito por atros 100.000 cosacos. Fació d'o suyo reino un estato mes centralizato y en 1721 prenió o títol d'emperador pa situar-se a la mesma altaria que os Habsburgo. Abolió o patriarcato de Moscú y lo substituyó por un colechio dito Santo Sinodo y un representanto d'o zar que yera procurador cheneral en feba part. D'esta traza o clero esdevinió un instrumento d'o zar, enantes o clero heba estato en contra d'as innovacions y heba inspirato a revuelta d'o zarevich Aleixo.
A dirección colechiata d'as institucions, formatas por personas nombratas por o rei s'aplicó a la dirección de l'administración publica, fendo menors as autoridaz individuals y fendo mayor l'autoridat d'o sobirán. Os privilechios de l'aristocracia fuoron substituyius en parte por a promoción por meritos personals. Imposoron a los nobles o servicio militar. L'exercito esdevinió un camín de promoción social y cualsiquier que hese plegato a lo ran d'oficial se proclamaba noble. Con Per III desapareixió o concepto de Boyardo y a nobleza quedó unificata en una sóla hierarquía, a d'o servicio en diferents graus.
Dividió o territorio primero en ueito y dimpués en 12 gobiernos, dividitos en provincias u voivodatos. O suyo reformismo teneba como obchectivo creyar un exercito fuerte en l'exterior y millorar l'administración y no afectó a los campesins, pero no s'aturó debant d'as tradicions rusas y as tradicions locals: imposó que a chent se rasurase a barba, os vestitos occidentals y o calandario occidental. Tamién fació reformas en l'alfabeto y prohibió a escritura de l'idioma rutén (idioma d'os eslaus orientals d'a Unión Polaco-Lituana d'on han surchito as luengas ucrainesa y belarrusa). Os comerciants esdevinioron importants en a hierarquía social. Pa facilitar a educación d'o pueblo y a formación d'os futuros funcionarios creyó muitas escuelas. substituyó o impuesto familiar por una capitación. Suprimió muitos monesterios.
En 1722 Per o Gran reformó o hetmanato d'os cosacos. Entre 1722 y 1724 se fació a zaguera acción militar d'importancia con a conquiesta de territorios de l'Imperio Persa en a Caspia aproveitando a decadencia y cayedura d'os safavidas. Estió baixo o reinau de Per I cuan l'Imperio Ruso encomenzó a conquiesta d'o Caucaso, aproveitando as comunidaz cosacas d'o Terec pa fer incursions en o Caucaso y establir a "Linia Cosaca" de fuertes entre os dos mars.
Estructuró hierarquicament as clases socials en estamientos dividitos en capas, cadaguna tipificata y reglamentata. Empentó as actividaz productivas con manufacturas reyals, fomentó a industria textil, menas y atarazanas. Fomentó o comercio con sistemas mercantilistas y proteccionistas. Tamién empentó as actividaz culturals, con l'academia de ciencias de 1724. Morió en Sant Petersburgo en 1725.
Céline Dion
Céline Dion (nombre artistico de Céline Marie Claudette Dion), naixita de Charlemagne (Quebec, Canadá) o 30 de marzo de 1968, ye una cantaire quebequesa que prencipió a suya carrera cantando en francés encara que dende os anyos 1990, con o suyo exito en Estaus Unius, prencipió a cantar en anglés. Ye una d'as artistas con mas discos venditos arredol d'o mundo.
Seu d'o Salvador d'Albarracín
A seu d'o Salvador d'Albarracín ye un templo cristiano situato en a localidat de Albarracín, Teruel (Aragón). Ye seu d'a diocesi de Teruel y Albarracín chunto con a seu de Teruel.
Historia
A seu ye sobre as restas d'un antigo templo romanico construito en zaguerías d'o sieglo XII. L'actual edificio prencipió a construyir-se en 1572 y os suyos arquitectos estioron Martín de Castañeda y o francés Quinto Pierres Bedel. El primer obispo fue Andrés Santos de Sampedro. En primerías d'o sieglo XVIII se reformó l'interior d'o templo con elementos barrocos, como as pilastras que encara s'alzan actualment.
Caracteristicas
thumb|150px|left|Detalle d'o campanar. A estructura d'o templo ye presidita por una sola nau central con vuelta de crucería gotica, flanqueata por capiellas laterales situatas entre os contrafuertes.
D'a capilla mayor destaca o retablo de 1566, obra de Cosme Damián Bas que representa a Transfiguración. D'as capiellas laterales, a mas relevant ye a d'o Pilar con o suyo retablo barroco dorato. Tamién destaca o retablo d'a capilla de Sant Pero, que se creye podría estar obra de Gabriel Yoly.
De l'exterior destaca a torre, d'estilo renaixentista, presenta quatre cuerpos estando o zaguero de planta octogonal.
Medicago sativa
L'alfalz (Medicago sativa L. 1753) ye una planta herbacia d'a familia d'as fabacias (también ditas papileonacias u leguminosas) a sobén emplegada xuta u verda como a chenta ta o bestiar. O suyo circlo vital pende d'o clima y d'a variedat, pero s'estendilla d'entre as 5 y las 12 anyadas. Cheneralment s'apresenta con trazas de hierba baixa pero pued plegar ta fer 1 m. d'altaria. Fa flors de color morada.
thumb|150px|left|Flors d'alfalz. As suyas venas gosan a estar muit fundas, a sobén de diversos metros de lonchitut, y forman nodulez que contienen bacterias metabolizadoras de nitrocheno que lis son simbiontas (chenero Rhyzobium). A lonchitut d'as venas garancia que la planta pueda sobrevivir en tierra xuta, mientres que ixa simbiosi con as bacterias permit un aproveitamiento d'o nitrocheno que altras plantas no pueden fer. Ista zaguera caracteristica li'n'ha aganato l'uso en es sistemas de cautivo alternants.
Una caracteristica chenetica prou destacable d'ista planta ye que tien un chenoma tetraploide, con 4 copias de cada cromosoma, per cuentas d'as 2 que son habituals en a mayoría d'es sers vivos pluricelulars.
Ye un cautivo important en Aragón, a on d'alto u baixo ye produita a mitat d'a producción espanyola, prencipalment en a Val d'Ebro, a on ye cautivata o 80 % d'a producción aragonesa. Un 80 % de l'alfaz produita en Aragón ye destinata ta a exportación como ferraina a países como China, Irán y atros paises arabes d'o Golfo Persico dende o Puerto Seco de Zaragoza dica o Puerto de Barcelona, a on ye o producto aragonés con mas exportacions.
Fitonimia
O fitonimo alfalz ye un arabismo que substituyó a la denominación romanica mielca u mielga derivada d'o latín MĒDICA, nombre que feba referencia a Media, a tierra d'os medos. A denominación mielca u mielga encara existe en aragonés, pero a sobén s'aplica a atras especies d'o chenero Medicago diferents de l'alfalz. Plinio o Viello transmite a hipotesi d'una introducción d'esta planta en Grecia dende Persia arredol de l'anyo 490 aC cuan a primera Guerra Medica.
O Mont (Salas Altas)
O Mont ye un cerro de 707 metros situau en o municipio de Salas Altas, en a provincia de Uesca (Aragón), en a sierra de Salinas.
Odonata
Os odonatos (Odonata, d'o griego οδοντός odontos, "dient") son un orden de insectos con alto u baixo 6.000 especies actuals, que incluye formas tan conoixitas como os rodiabalsas. Os adultos amuestran un aspecto muit caracteristico, con una cabeza mas ampla que a resta d'o cuerpo, un abdomen largo y delgau y quatro alas membranosas transparents. Viven asociaus a ambients aquaticos, que lis son necesarios ta lo desembolique d'as suyas nimfas; no tienen fase de pupa y por tanto a suya metamorfosi ye simpla (hemimetabolía).
Os odonatos, de conchunta con os efemeropteros, formaban l'antigo grupo d'os paleopteros, caracterizaus por no poder plegar as alas sobre l'abdomen; seguntes a sistematica cladistica, os grupos parafiléticos no son acceptables, por o que tienden a albandonar-se.
Caracteristicas
Os odonatos poseyen una ampla cabeza con dos grans uellos composaus que pueden ocupar quasi toda a cabeza y dos antenas muit curtas. As piezas bucals, bien desembolicadas, son de tipo mastegador, con unas grans variellas.
O tórax ye gran y globoso, con o mesotórax y o metatórax soldaus entre ell (sintórax); as patas son robustas y poseyen numerosas espinas, y las usan pa cazar insectos a vuelo, formando con ellas una especie de cesta; as alas son membranosas, largas y estreitas, con una nerviación complexa y reticulada, y una taca característica amán d'o ápice (pterostigma).
Biolochía y ecolochía
Tanto os adultos como as nimfas son predadors; os adultos capturan atros insectos a o vuelo y as nimfas s'alimentan d'invertebraus y de chicotz vertebraus aquaticos (cullaretas, chicotz peixes). Os odonatos viven entre un y seis meses.
A suya reproducción ye exclusivament sexual; l'apareamiento s'escayece a sobén mientres o vuelo; dimpués, a fembra encieta a mesa d'os uegos en l'augua; o desembolique postembrionario pasa por una fase de neanida seguida d'una fase de nimfa que sufre quantas mudas antes d'aconseguir o estau adulto. A nimfa albandona l'augua ta realizar a suya metamorfosi; con freqüencia puya en os tallos de plantas, penyas u depositos d'augua, an remaneixen immobils dica que emerche l'adulto.
Howard Temin
Howard Martin Temin, naixito de Philadelphia (Pennsilvania) o 10 d'aviento de 1934 y muerto en Madison (Wisconsin) o 9 de febrero de 1994, estió un biologo estausunidense, que por as suyas rechiras recibió en 1975 o Premio Nobel de Fisiolochía u Medecina.
Carcharodon carcharias
O tiburón blanco (Carcharodon carcharias (Linnaeus, 1758) ) ye un tiburón d'a orden d'os Lamniformes y familia Lamnidae que se puede trobar en as auguas superficials costeras de toz os ocians prencipals. Ye notable per a suya grandaria, con fembras mas grans que creixen dica 6,1 m de longaria y entre 1905 y 2268 kg de peso en a suya madurez. Manimenos, a mayoría son mas chicotz; os masclos miden de 3,4 a 4,0 m y las fembras de 4,6 a 4,9 m en promeyo. Seguntes un estudio de 2014, s'estima que la vida d'os tiburons blancos ye de 70 anyadas u mas.
Tozal de Nasarre
O tozal de Nasarre ye un mont de 1.403 metros d'altaria situau en o municipio de Biarche (Plana de Uesca).
Carcharodon carcharias
Os tiburones blancos pueden nadar a velocidatz de 25 km/h en entrevalos curtos y dica fonduras de 1.200 m
Tozal de Nasarre
Se troba en a sierra de Lupera, sobre o lugar de Nasarre que le da nombre y adintro d'as mugas d'o Parque Natural d'a Sierra y as Foces de Guara.
Carrascosa de la Sierra
Carrascosa de la Sierra ye un municipio castellanlionés, situato en a provincia de Soria. A suya población ye de 14 habitants (2006), en una superficie de 12,81 km² y una densidat de 1,1 hab/km².
Carcharodon carcharias
Ye carnivoro y s'alimenta d'una variedat d'atros animals marinos, incluyius peixes y aus marinas.
A novela Jaws de Peter Benchley y la suya posterior adaptación cinematografica, Jaws, de Steven Spielberg amostraban a gran tiburón blanco como un furo devorador d'humans. Os humans no son a presa preferida d'o tiburón blanco, pero lo tiburón blanco ye, manimenos, responsable d'a mayor cantidat d'ataques fatals de tiburons no provocaus reportaus y identificaus contra humans, encara que isto ocurre muit rarament (per un regular menos de 10 vegadas per anyo en tot o mundo).
Barran
Barran (Barran en occitán, Barran en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón d'Aush-1.
A suya población ye de 671 habitants (1999) en una superficie de 52,82 km², con una densidat de población de 12,70 hab/km².
David Beckham
David Robert Joseph Beckham, naixiu de Londres (Anglaterra) o 2 de mayo de 1975), ye un ex-futbolista britanico que chugava en a posición de centrocampista.
Dende 1999 ye casau con Victoria Beckham, una d'as integrantes d'o grupo musical Spice Girls, a resultas d'este matrimonio a suya imachen publica trascendió l'ambito esportivo, convertindo-se tamién en una estrela publicitaria y un referent en o mundo d'a moda.
En l'anyo 2014, la MLS anunció que Beckham y un grupo de inversores serían duenyos d'un nuevo club, l'Inter de Miami, que prencipió a chugar en a liga en l'anyo 2020.
Villanueva de los Corchos
Villanueva de los Corchos ye una localidat d'o municipio de en a provincia de Zamora, en a comunidat autonoma de Castiella y Leyón. A suya población ye de 31 habitants.
Tractau de París (1856)
right|thumb|250px|Deliberacions d'o Tractau de París de 1856. O Tractau de París ye un tractau internacional sinyau en París o 30 de marzo de 1856 entre l'Imperio Ruso, d'una man, y d'atra man Reino Uniu, Francia, o Reino de Cerdenya-Piemont y l'Imperio Otomán, ta rematar a Guerra de Crimea entre ixas nacions.
Clausulas sobre a mar Negra
Seguntes o Tractau, a mar Negra esdeveniba un territorio maritimo neutral, a on no se permitiba a presencia d'armadas de qualsiquier país, ni a construcción de fortificacions militars a o suyo canto. Os prencipatos de Moldavia y Vlaquia, encara que continaban en mans de l'Imperio Otomán, teneban mas autonomía dica esdevenir quasi independients, estando controlaus por as potencias sinyatarias d'o Tractau, con posibilidat de convocar un referendum ta la suya unificación (á mas, Moldavia recibiba parte d'a Besarabia). Os rusos perdeban asinas influencia en as comunidatz cristianas ortodoxas de l'Imperio Otomán, dixando d'estar consideraus os suyos protectors naturals, como miraba de fer o paneslavismo.
Clausulas sobre a mar Baltica
En a mar Baltica, as islas Åland, que feban parte d'o Gran Ducau de Finlandia (ocupau por l'Imperio Ruso), tamién esdeveniban territorio desmilitarizau, ubrindo asinas o golfo de Finlandia a un posible ataque contra Rusia.
A Comisión d'o Danubio
O Tractau establió a libre navegación por o río Danubio, establindo-se a Comisión d'o Danubio, que estió a primera organización internacional y que ye l'alazet d'o Dreito Internacional.
Declaración complementaria de Dreito maritimo
Antiparte, Francia y o Reino Uniu sinyoron una declaración común sobre cuantas qüestions de Dreito maritimo, conseqüencia d'os alcuerdos que heban sinyau ta la Guerra de Crimea, y seguntes a qüala:
Encara que ista declaración yera nomás un alcuerdo bilateral, cuantos países s'adibioron a las suyas clausulas, esdevenindo dimpués un autentico tractau internacional multilateral. A suya primera aplicación practica estió poco dimpués, en prencipiar a Guerra Civil estausunidense.
Dentrada en vigor
O tractau dentró en vigor o 16 d'abril de 1856.
Ferdinand Cohn
Ferdinand Julius Cohn, naixiu de Breslau (ta par d'alavez Reino de Prusia) lo 24 de chinero de 1828, yera un biologo que estió uno d' os fundadors d' a bacteriolochía y microbiolochía modernas.
Biografía
Ferdinand J. Cohn naixió en o barrio chodigo de Breslau en a provincia prusiana de Silesia (que agora ye Wroclaw, Polonia). Su pai, Issak Cohn, yera un comerciant y fabricant d' exito. A l'edat de 10 anyadas, Ferdinand sufrió una discapacidat auditiva (por una razón desconoixida). A os 16 anyos, estudió botanica con Heinrich Goppert en l'Universidat de Breslau. A causa d'os antecedents chodigos de Cohn, se le impidió prener os examens zaguers de grau en Breslau. Luego se mudó a l'Universidat de Berlín. A os 19 anyos, en 1847, se licenció en botanica en Berlín. Remanió estudiando botanica mientres un par d' anyos mas en Berlín, an dentró en contacto con muitos d' os prencipals scientificos d'o suyo tiempo.
En 1849 tornó a l'Universidat de Breslau y remanió en ixa universidat o resta d' a suya cursa como profesor y investigador. En a suya tornada inicial a Breslau quan teneba tasament vinte anyadas d'edat, su pai le i heba mercau un microscopio gran y costoso fabricau por Simon Plössl. Iste microscopio, que l'Universidat de Breslau y a mayoría d' as universidaz no teneban, estió a prencipal ferramienta de investigación de Ferdinand Cohn en a decada de 1850. En a decada de 1850 estudió o creiximiento y a división d' as celulas vechetals. En 1855 publicó articlos sobre a sexualidat de Sphaeroplea annulina y mas tardi Volvox globator. En a decada de 1860 estudió fisiolochía vechetal en cuantos aspectos diferents. Dende 1870 en adebant, estudió prencipalment bacterias. Estableció l' emplego de medios de cautivo esterils y redescubrió o chardín botanico de Lorenz Scholz von Rosenau en Breslau. Publicó mas de 150 informes d'investigación mientres a suya vida. L'Universidat de Breslau se convirtió en un centro innovador de fisiolochía y microbiolochía vechetal entre que va estar allí.
Cohn estió o primer en clasificar as algas como plantas y en definir qué as distingue d' as plantas verdas. A suya clasificación de bacterias en quatro grupos en función d'a suya forma (esfericas, varetas curtas, filos y espirals) encara se fa servir hue. Entre atras cosetas, se recuerda a Cohn por estar o primer en contrimostrar que Bacillus puede cambiar d'un estau vechetativo a un estau d'endosporas quan se somete a un entorno perchudicial pa o estau vechetativo.
En 1885 recibió a Medalla Leeuwenhoek.
Maite Gargallo
Prencipió a practicar atletismo con 12 anyos dica l'anyo 1995 sin aconseguir grans resultaus a livel nacional, dimpués de ueito anyos sin de practicar atletismo probó con a marxa atletica por indicacions de María José Poves y Fran Guajardo. Anque yera una edad tardana, con más de 30 anyadas, aconsiguió en muit poco tiempo grans marcas que li permitioron partecipar en grans campionatos internacionals.
Partecipó en o Campionato d'o Mundo d'Atletismo en as edicions de París 2003, Helsinki 2005 y en os Chuegos Olimpicos de 2004 a on estió descalificada en a preba de 20 km marcha.
Tenió o récord d'Aragón de 20 km marcha dende o 7 de chunio de 2003 dica l'11 de chunio de 2008 quan lo superó María José Poves en o Campionato d'Espanya de Marcha Atletica celebrau en Pontevedra.
Lista de plantillas d'o Club Baloncesto Peñas Huesca
Ista ye a lista de plantillas d'o Club Baloncesto Peñas Huesca por temporatas. Ta veyer a plantilla actual se veiga l'articlo prencipal sobre o Peñas Huesca.
Reino de Lombardía-Venecia
O Reino de Lombardía-Venecia (en italiano Regno Lombardo–Veneto; en alemán Königreich Lombardo–Venetien) estió un reino d'o norte d'Italia que feba part de l'Imperio Austriaco. Fue fundato dimpués d'a derrota de Napoleón Bonaparte d'alcuerdo con as decisions d'o Congreso de Viena o 9 de chunio de 1815. O reino deixó d'existir en 1866 en o proceso d'unificación d'Italia.
Lista d'estaus venezolanos por superficie
Lista d'Estaus venezolanos ordenatos por superficie.
Gometz-la-Ville
A suya población ye de 1251 habitants, en una superficie de 9,86 km².
's-Hertogenbosch
's-Hertogenbosch ye un municipio neerlandés situau en a provincia de Brabant Septentrional.
A suya población ye de 140.761 habitants (2010) en una superficie de 91,26 km², con una densidat de población de 1.667 hab/km².
Toponimia
O toponimo Hertogenbossh tiene un exotoponimo en francés (Bois-le-duc), que fue adaptau en castellano como Balduque, Belduque u Bolduque. L'actividat artisanal de fabricar cuitiellos grans de folla aguta fizo que estos cuitiellos prenesen a denominación eponima d'a ciudat an que se fabricaban. Tamién existe en Espanya l'apelliu Balduque, que puede provenir d'esta localidat, como por eixemplo en o caso de l'artista Roque Balduque.
Pico de la Magdalena
La Magdalena ye un mont de 1.042 metros d'altaria que se situa en a provincia de Zaragoza, en o cordal de La Sarda.
Muit amán d'a suya cima ye a muga entre os municipios d'os Pintanos, Navardún y Urriés
Toponimia
Amán d'a cima se troba a ermita de Santa María Madalena, que da nombre a o mont.
Tracy Chapman
Tracy Chapman, naixita de Cleveland (Ohio) o 30 de marzo de 1964, ye una cantaire, musico y compositora estausunidense de musica folk, blues y rock alternativo.
Pterodactylus
Pterodactylus ye un chenero extincto de reptil volador d'a familia d'os Pterosauria que yera un carnivoro cheneralista que prebablement s'alimentaba d'una variedat d'invertebraus y vertebraus. Teneba alas formadas per una piel y una bienza muscular que s'extendeba dende lo suyo dido anular alargau dica las suyas extremidatz posteriors. Yera sostenida internament per fibras de colachén y externament per crenchas queratinicas. Vivió en o Churasico, fa uns 150,8 a 148,5 millons d'anyos.
Os primers fósils estioron descritos en 1812 per Sömmerring. Lo nombre chenerico ye derivau d'o griego pterodáktylos «dido alau».
Santacún
O Santacún ye una montanya de 791 metros en o municipio d'Estadilla, en a provincia de Uesca (Aragón).
En a suya cima bi ha un vértiz cheodesico.
Liban
A suya población ye de 3.826.018 habitants (2005) en una superficie de 10.452 km², con una densidat de población de 358 hab/km².
Liban prene lo suyo nombre d'o Mont de Liban. Ye un estato que creyó Francia cuan yera potencia colonial pa os maronins. O territorio d'o Liban se disenyó con o territorio d'os maronins y territorios habitatos por musulmans y atros cristianos anyaditos pa fer-lo mes viable. Con o tiempo o mayor creiximiento demografico d'os musulmans fació inviable un estato controlato por a minoría maronina. Consiguió la suya independencia d'a potencia colonial francesa lo 22 de noviembre de 1943, cuan Francia encaya yera ocupada por as tropas d'o Tercer Reich, en plena Segunda Guerra Mundial. Dende la independencia d'o país, Liban esdevenió un estau prospero y lo prencipal centro finenciero d'a comarca, dica que con a Guerra civil libanesa (que duró 15 anyadas, dende 1975 dica 1990), ls suya economía s'esboldregó y se crebó lo suyo equilibrio politico. Cuan pareixeba que lo país iniciaba un nuevo periodo de creiximiento economico, esclató la guerra d'o Liban de 2006 entre Israel y las milicias d'Hezbollah, que provocó muitos danyos en la infrastructura d'o Liban. Dende alavez o país se troba inmerso en guerras y conficltos internos y externos; tanimientres, torna a estar un important centro cultural y financiero en la rechión, estando amás o país mas occidentalizau d'o Proximo Orient.
Templers en a Corona d'Aragón
La Orden de lo Temple estió una institución medieval de caracter relichioso y militar naixida en la Primera Cruzada. Fue fundada en Cherusalem, en 1118 por nueu caballers franceses, con Hugo de Payens a la cabeza.
Antecedents
thumb|170px|left|Imachen d'o [[cabreu d'Argelers. Se veiga a cruz templera]] Lo exito de la Primera Cruzada s'estendió a escape por los reinos d'Europa. Lo mesmo rei d'Aragón, Pero I, debant d'una lumerosa caterva de caballers, se preparaba pa marchar ta Palestina, cuan lo pontifiz lis fació recordar la obligación de defender a suya propia tierra de los almurabiz.
Lo ideyal cruzau levó a lo rei Pero I a asetiar Zaragoza. Antes d'albandonar lo suyo setio, en lo mes de chulio de 1101, fortificó a 5 kilometros de Zaragoza lo lugar de Deus o vol (huei Chuslivol), crida cruzada de guerra.
La muerte de Pero I en 1104, dicen que de la tristura que li produció veyer morir a los suyos dos fillos en 1103, fizo que lo suyo chirmán, Alifonso I fuese coronau rei de Navarra y Aragón.
Alifonso I no yera clamau a estar rei, ya que estió lo segundo fillo de lo segundo matrimonio de lo suyo padre, lo rei Sancho Remíriz con Felicia de Roucy. Ye probable que en la suya choventut visitase a la suya familia materna a l'atro costau de los Pireneus, plegando a tener una fuerte amistat con los que dimpués serían los suyos aliaus en los campos de batalla como su primo Rotrou II, conte de Perche, y de Gastón IV de Biarn. D'allora datan tamién las amistaz con Castan y Lop Garcés Pelegrín entre atros.
Lo ideyal cruzau que vivió Alifonso I ya dende nino marcó tota la suya vida y trachectoria como rei. Totas las empresas de lo monarca fueron pensadas pa la presa de Tortosa y Valencia, dende on poderba embarcar las suyas tropas enta Cherusalem. Este afán levó a reconquerir mes de 25.000 km² en lo suyo reinau, ganando-se la embotada de Lo Batallero.
Zaragoza (Al-Bayda, La Blanca, La Augusta), pieza clau pa conseguir los suyos obchectivos, capituló lo 18 d'aviento de 1119, dimpués que lo Papa hese proclamau la suya conquiesta como una nueva cruzada en lo Concilio de Tolosa (1118). A esta empresa contribuyoron caballers plegaus de la Primera Cruzada, entre ellos Gastón IV de Biarn, que heba participau en la conquista de Cherusalem. Por la suya inestimable aduya, dirichindo la construcción de maquinas de guerra, Alifonso I lo nombró sinyor de Zaragoza.
Ye probable que en los contactos con Gastón IV de Biarn, lo bispe Esteban de Uesca y Lop Garcés Pelegrín (anyadió a lo suyo nombre lo de "pelegrín" dimpués d'estar en Cherusalem) lo monarca tenese conoixencia de las actuacions de los monches guerrers en Palestina, ya que toz ellos heban participau en la Primera Cruzada.
Fascinau por estas historias, lo rei no dudó en imitar estos movimientos, fundando él mesmo Ordens similars en lo suyo reino. En 1122, fundó la Militia Christi, a semellanza de la Milicia de Cherusalem, seguntes carta de l'arcebispe Guillén de Aus, para sozmeter a los sarracins y ubrir un camín ta Cherusalem pasando el mar.
Los confraires y los suyos bienfeitors recibioron beneficios de cruzada. La Militia Christi, tenió una primera base en la recient fundada ciudat de Mont-reyal, y tamién se clama Orden de Sant Salvador de Mont Reyal. Dimpués li s'asignó lo castro de Belchit, por man de lo rei Alifonso VII de Castiella en 1136, qui la clama Militia Caesaraugustana y confirmando a López Sanz como rector de la mesma. Esta orden s'integró en la Orden de lo Temple por la Concordia de Chirona en 1143.
Muertos debant a lo enemigo Gastón IV de Biarn y lo bispe Esteban lo 24 de mayo de 1130, la vidua de Gastón, Talesa (prima carnal de Alfonso I), cumple la zaguera voluntat de lo suyo mariu: dixar a la milicia de lo Temple, pa que podese proseguir la reconquiesta, totas las tierras que teneba en Zaragoza y en Seuvalada. Ya Lop Garcés Pelegrín, chunto con la suya esposa, heba deixau parte de los suyos biens pa dimpués de la suya muerte "a l'Altar de lo Santo Sepulcre" y "a lo Hespital de Cherusalem" en 1120.
Alifonso I, preocupau por la suya succesión, dictó lo suyo primer testamento en lo setio de Bayona en octubre de 1131, y fizo que lo firmasen y acatasen la mas gran parte de los tenents de lo reino. Este testamento fue confirmau lo 4 de setiembre de 1134, tres días antes de la suya muerte.
Penetración de la Orden de lo Temple. Testamento de Alifonso I
thumb|250px|Asentamientos templers en Europa en l'anyo [[1300. En Aragón destaca o priorato de Monzón]] Fragmento de lo Testamento d'Alifonso I.
La derrota en la Batalla de Fraga y la muerte d'Alifonso I producioron muito miedo n'Aragón. La línia fortificada de deseparación con los musulmans retrocedió en cualques puntos dica a on se trobaba en lo sieglo XI. Yera impensable que las ordens militars podesen posar-se a lo gubierno de los reinos de Navarra y Aragón, a mas que lo testamento d'Alifonso I yera contrario a las normas churidicas navarro-aragonesas, ya que las tierras de Aragón, Pamplona, Sobrarbe y Ribagorza yeran patrimonials, por lo que heban de pasar a la familia de lo defunto. Nomás podeba disponer de los acatos como yera lo caso de lo regnum Caesaraugustanum. Por atro costau, perchudicaba tamién los intreses de la nobleza, ya que chocaba con l'usus terrae.
S'ha de recordar que lo primer testamento data de 1131 y la Orden de lo Temple recibió los suyos estatutos en 1128 con lo que sorprene dica qué punto las cruzadas marcoron la vida de lo monarca, testando a favor d'institucions tan nuevas. A lo igual que la resta d'ordens beneficiadas por lo testamento yeran foranas, no nombró herederas a las órdens que él mesmo heba fundau.
Lo primer resultau d'este testamento estió la deseparación perén de los reinos de Navarra y Aragón. Los navarros proclamoron pronto rei a García Remiriz, descendient de la monarquía historica pamplonesa. Por atro costau los aragoneses coronoron a Remiro II d'Aragón; como yera monche, pa lograr lo reconoiximiento de los nobles, habió de mirar a belún que exercise en lo suyo nombre. Los esponsals de la suya filla Peironella d'Aragón que nomás teneba que dos anyos con lo Conte de Barcelona Remón Berenguer IV solucionoron lo problema.
Remón Berenguer IV adoptó lo títol de prencipe d'Aragón, lo de rei lo mantenió Remiro II dica la suya muerte, y a escape pactó con las ordens beneficiadas por lo testamento d'Alifonso I. La Orden de lo Temple estió la mes beneficiada. Con la Concordia de Chirona (27 de noviembre de 1143), renunció a los suyos dreitos a lo trono d'Aragón a cambio de los castiellos de Monzón, Castiello de Montgai, Chalamera, Barberà, Remolinos y la promesa de Corvins (cuan fuese conquiesto) y atros muitos privilechios como la promesa de entregar-lis la cinquena parte de las tierras conquiestas a los musulmans. En lo mesmo alcuerdo, la Milita Christi u Militia Caesaraugustana, que heba recibiu lo castro de Belchit, de mans d'Alifonso VII, s'incorporó a lo Temple. A concordia fue ratificada meyant Bula d'Euchenio III (30 de marzo de 1150) y luego por el papa Hadrián IV en 1158.
Asentamiento de los templers en la Corona d'Aragón
thumb|250px|[[Castiello de Gardeny]] thumb|250px|[[Castiello de Peniscola]] Una vegada asentaus n'Aragón, los templers participoron activament tanto en la reconquiesta como en la defensa de las mugas. Chunto con las tropas de Remón Berenguer IV, conte de Barcelona y prencipe d'Aragón, asitioron Tortosa, colabororon en la ocupación de Leida y dirichioron lo sitio de lo castiello de Mirabet. En Mirabet los musulmans contaban con un rivat u rábita, combatients islamicos trancaus en un convento fortificau dispuestos a morir antes que a rendir-se, a lo que debe lo nombre M´ravit (bel historiador creye que estos rivat podioron estar lo precedent de los monches guerrers cristianos, pero tamién s'ha dito lo contrario).
Por toz estos feitos fuoron chenerosament recompensaus, recibindo diferents posesions entre las que destaca lo Castiello de Mirabet. Las donacions que Remón Berenguer IV lis fizo continoron d'entre vida suya. Cuan en 1162 morió se puet afirmar que los templers yeran asentados de tot en lo reino d'Aragón, participando activament en la suya vida politica.
Alifonso II d'Aragón, continó dende l'anyo 1163 la ofensiva aragonesa en la marguin dreita de lo río Ebro, conquerindo la mes gran parte de las actuals tierras terolanas. La colaboración decisiva de los templers n'estas conquistas ye nuevament agradeixida por la monarquía aragonesa, recibindo-ne compensacions economicas y posesions como lo castiello de Horta de Sant Joan.
Manimenos, Alifonso II, a l'igual que lo heba feito lo suyo lolo Alifonso I, insistió en formar una milicia mes bien hispana. Asinas que cedió a la Orden de Montegaudio, fundada en 1173 en tierras leyonesas, lo lugar d'Alfambra, cabeza dende allora d'esta nueva milicia. Esta nueva milicia, que contó pronto con biens mesmo en Palestina, recibió importants donacions por parte de lo monarca aragonés. Con la unión de lo Hespital de lo Santo Redentor, fundau en Teruel por Alifonso II, y la orden de la Alfambra, pasó a conoixer-se como Orden del Santo Redentor de la Alfambra. Incorpororon tamién a los suyos dominios Castellot y en 1194 el monarca lis cedió lo desierto de Villar Luengo.
Alifonso II tenió un destacau papel en Occitania, incorporó a la Corona d'Aragón lo condau de la Provenza en 1166 y dimpués ocupó Niza, a on que lumerosos sinyors occitans li prestoron fidelidat y homenache.
En lo reinau de Pero II Lo catolico, los fondos de la Corona yeran acotolaus con lo que recurrió a sobén a amprar tanto a chudeus como a reis vecins (en especial Sancho lo Fuerte) y templers pa armar las suyas expedicions. Los vasallos d'Occitania imploraban la protección de lo rei d'Aragón debant los ataques de los cruzaus convocaus por lo papa Inocencio III pa acotolar la herechía albichense.
La invasión almuade fació necesaria la intervención de Pero II, que acudió a la aduya d'Alifonso VIII de Castiella chunto con un exercito formau por chents ultrapirenencas, aragonesas y catalanas. Ye probable que n'esta expedición acudisen templers aragoneses, pero no n'i ha costancia documental.
Pero II regresó de la batalla de las Landas de Tolosa como gran vencedor. L'aumento de la suya fama fació que los suyos vasallos de Lenguadoc implorasen con mes fuerza la suya presencia debant la mortaleras que yeran fendo los cruzaus mandaus por Simón de Mont Fort. Esta situación metió a los templers aragoneses entre la espata y la paret: por un costau la leyaltat a lo suyo rei y por atro lo suyo voto de obediencia a lo Papa.
Lo reinau de Chaime I
thumb|left|200px|[[Castiello de Monzón]] Chaime I d'Aragón fue educau dica los 9 anyos en lo castiello templer de Monzón, como si fuese un caballer templer. A esta edat se veyoron obligaus a deixar-lo marchar porque la situación de lo reino yera delicada.